ועדת הכלכלה, כנסת 20, פרוטוקול מספר 364, 2016-11-27 13:45

יעקב פרי: אני פותח את הישיבה של אחר הצהריים בנושא:

יעקב פרי: הסרת חסמים לביצוע מיזמי תשתית לאומית.

יעקב פרי: כפי שזכור לכם, הצבענו על רוב החוק, מ-35 עד סופו, נשאר לנו הנושא של סעיף 34.

יעקב פרי: נאמר לי שבהפסקה הגעתם לאיזו שהיא הבנה או לסיכומים ב-2 מתוך שלושת הסעיפים.

<אלון מסר: ניסינו למצוא נוסחים כאלה או אחרים, אבל בסופו של דבר ההבנה היא שהיום התכניות שנדרשות לצורך הרשאה הן מאוד מפורטות, אין אפשרות בחקיקה ראשית להיכנס לרזולוציה יותר נמוכה של פירוט, ולכן אנחנו מבקשים להשאיר את הנוסח לגבי הנושא של רישיון בהרשאה, לא בהיתר.

יעקב פרי: מי מתנגד?

<אלון מסר: אני לא יודע על אף אחד שמתנגד.

יעקב פרי: חוץ מתומר.

<אלון מסר: בשאר הסעיפים הבאנו פשרות כפי שביקשתם מאיתנו.

<אלון מסר: אנחנו חושבים שבסעיף הזה כל שינוי יעשה יותר נזק מאשר תועלת, לכן אנחנו מבקשים לאשר את הסעיף כפי שהגשנו אותו.

<אלון מסר: אנחנו חושבים שזה מאוד משמעותי לטובת הפרויקטים.

יעקב פרי: יש כאן איזו שהיא הצעה שמדברת על פיצול.

<אתי בנדלר: מכיוון שאין הסכמה בין הממשלה - -

דוד ביטן: אתם צריכים לדאוג לנוסח שיאמר שמידת הפירוט תהיה יתר מאשר מידת הפירוט שקיימת היום.

<אלון מסר: גם בהיתר זו לא תכנית מפורטת.

דוד ביטן: הפירוט מדבר על קווי בניין.

<אלון מסר: יותר מזה.

<טלי ענבר: התכניות שלנו מפורטות ברמה של פירוט הגדר, ברמה של הצבעים.

<אתי בנדלר: האם את מדברת על הנחיות כלליות, או שאת מדברת בקשר למתחם מסוים?

<טלי ענבר: אני נותנת כדוגמה מתחם מסוים.

<טלי ענבר: המתחם הזה הוא מתחם שימור.

<אתי בנדלר: אולי בגלל זה.

<טלי ענבר: לא.

<טלי ענבר: ככה זה נעשה בכל המתחמים שלנו.

דוד ביטן: יהיה כתוב שמידת הפירוט תהיה יותר מזה, ושתינתן חוות דעת אדריכלית והנדסית שמאפשרת את זה

דוד ביטן: על ידי מי?

<יאיר זילברשטיין: הדרישה לתכנית מפורטת היא לא ספציפית לתכנית שנציגת הרכבת הזכירה.

<יאיר זילברשטיין: הדרישה של הפסיקה היא שהתכנית תהיה מפורטת ברזולוציה מאוד גבוהה, אחרת אי אפשר להוציא היתר.

<יאיר זילברשטיין: זה הדין, הוא חל על כל התכניות.

<יאיר זילברשטיין: ישנן תקנות כבר היום בתוקף, הן אומרות מה הם הפרטים שצריכים להיות בבקשה להרשאה.

<יאיר זילברשטיין: אולי התשובה נמצאת בתקנות.

<יאיר זילברשטיין: יש שם דברים שלא נכללים בתכנית.

<יאיר זילברשטיין: במסגרת הרשאה צריך לכלול אותם.

דוד ביטן: הבקשה להרשאה על קו רכבת של 100 מטר בנייה לא דומה לבקשה להרשאה על 200 או 500 דונם בשכונה שלמה.

דוד ביטן: צריך להיות ההיבט הציבורי - גינון, כבישים.

<אלון מסר: יש את זה היום.

דוד ביטן: נכתוב באופן כללי, ונכתוב שתינתן חוות דעת הנדסית או אדריכלית בעניין.

<יאיר זילברשטיין: אדוני היושב-ראש, כבר היום החוק אומר שהבקשה צריכה לכלול פרטים.

דוד ביטן: בדיוק כמו שתומר אמר לגבי התכנית של שימור.

דוד ביטן: שם יש ספר תיעוד, עוד לפני הגשת הבקשה להרשאה.

דוד ביטן: מה הבעיה שתינתן חוות דעת?

<תומר רוזנר: אם זה חדש?

דוד ביטן: יש ספר תיעוד.

<תומר רוזנר: של מה?

<אלון מסר: הדרישות קיימות.

דוד ביטן: למה אתם לא יכולים לעשות ספר תיעוד?

דוד ביטן: כחלק מההרשאה צריך ספר תיעוד.

<תומר רוזנר: יש קווי בניין.

דוד ביטן: שיהיה ספר תיעוד.

<יאיר זילברשטיין: כבר היום החוק קובע שהבקשה צריכה לכלול פרטים שעל בסיסם ניתן לקבוע שהיא תואמת את התכנית ואת התקנות.

<יאיר זילברשטיין: במסלול ההרשאה אנחנו לא מדלגים על כל הויה דולורוזה של התיאומים עם כל המחלקת הרלוונטיות .

דוד ביטן: או שתגיעו לסיכום, או שנפצל את החוק.

<יאיר זילברשטיין: גם היום מסלול ההרשאה לא חוסך את הצגת כל האינפורמציה ועריכת כל התיאומים והאישורים הנדרשים כדי להגיע להרשאה המיוחלת.

<יאיר זילברשטיין: החשיבות בתיקון הזה מתמקדת בכך שבעוד שבהיתר בנייה לוועדה המקומית יש אצבע על השלטר, היא יכולה למנוע ולעכב את ההיתר לדיפו למשך שנים ארוכות, ויש לנו ניסיון בזה, במסלול ההרשאה יש לזה פתרונות.

אני יכול להבין אם אתם רוצים לחסוך ולדלג על דבר אחד, למרות שאם הייתי בתפקידי הקודם הייתי נלחם נגדו.

אתם לא רוצים שבאצבע קלה על ההדק ניתן יהיה לעצור מתחמים כאלה גדולים.

זה מקובל על ידידי השלטון המקומי, כאשר אני אחד מהם.

זה ברור ומובן.

כאשר אתם מדברים על תכנית מפורטת, אתם לא מדברים על דבר שאפשר ממנו לגזור.

זה בעצם תכנית שנותנת גבולות גזרה.

היא נותנת קו בניין, היא לא נותנת את המבט איך ייראה המקום הזה בסופו של דבר.

ביקשנו שתעלו דרגה אחת, אולי בתכנית בינוי כמו שהוצע במהלך ההפסקה כשדיברנו.

צריך שמישהו יראה לנגד עיניו איך הדבר הזה ייראה בסופו של דבר, כדי שלא ייצא מחר ג'אנק בתוך עיר.

אתם פשוט מרימים הנחתה לראשי ערים ללכת לבית משפט על הדבר הזה.

דוד ביטן: יש הליך כזה.

אל תעשה את זה במקומית.

דוד ביטן: שלהרשאה יצרפו מסמך בינוי.

יעקב פרי: מה אתם אומרים לגבי מסמך בינוי?

<אלון מסר: ניסינו לחשוב על ההצעה הזאת, אבל הגענו למסקנה שלא רק שזה לא פותר, זה עושה עוד יותר סרבול בתהליך מאשר המצב היום.

<אלון מסר: ניסינו לחשוב על פתרון אחר שמיטיב.

דוד ביטן: אתם רוצים שיהיה לכם קל ממש.

תסביר למה זה מסבך.

<אלון מסר: התיקון נועד כדי לאפשר לחברת נת"ע ולרכבת להקים - -

<אורה לילנטל: התחושה שאתם מעבירים אלינו היא שהתכניות המפורטות הן אילמות, עיוורות, אבל לא כך המצב.

<אורה לילנטל: התכניות המפורטות יורדות היום לרזולוציה מאוד גבוהה.

<אורה לילנטל: התכניות המפורטות כוללות נספחי בינוי מנחים.

דוד ביטן: גם בינוי שאושר לפני 15 שנה?

<אורה לילנטל: אנחנו לא שם.

<אורה לילנטל: מעבר לזה שהתכניות היום הן ברמה יותר מפורטת, הן כוללות נספחי בינוי מנחים, גם נעשה תיאום מאוד מדוקדק מול מהנדס הרשות המקומית, עם תיאומים הנדסיים, עם אדריכל הנוף של הרשות המקומית, עם מסמכי פיתוח.

<אורה לילנטל: זה חלק בלתי נפרד מתיאומים הנדסיים.

<אורה לילנטל: בלעדיהם אין הרשאה.

יעקב פרי: אני מבין את הסיטואציה.

יעקב פרי: יש לנו שתי אפשרויות.

יעקב פרי: אפשרות אחת היא שאנחנו דוחים את ההצעה שלכם בהקשר הזה, האפשרות השנייה היא פיצול.

יעקב פרי: אני לא רואה אלטרנטיבות אחרות, אלא אם תבואו עם משהו שיניח את דעתם של חברי הכנסת בנושא של המפרטים שישנם.

יעקב פרי: מדובר במבנים גדולים בלב הערים.

יעקב פרי: החובה הציבורית שלנו היא להיות משוכנעים מעל ומעבר.

יעקב פרי: זה לא שלא מאמינים לכם, אבל לפי ההסתייגויות שכבר קיבלתי, לפי הרוח שמביעים אותה חברי הכנסת, אני רואה שאין לי אפשרות, עם כל הרצון לקדם והרצון להריץ, להעביר את התיקון בנושא של הדיפו כפי שאתם רוצים.

<הראלי מזרחי: אנחנו מעדיפים לדחות את הסעיף.

<אתי בנדלר: אם הוועדה תצביע נגד הסעיף, רשאית הממשלה להגיש הסתייגות, ואז ברוב במליאה לקבל אותו בנוסח שהציעה הממשלה.

<הראלי מזרחי: אין לנו בעיה גם לפצל.

<אתי בנדלר: אפשר אחת משתיים: לפצל, או להמית.

אתם יודעים מה, זה מוריד קצת את האמת שבטיעון האמיתי שלכם.

<הראלי מזרחי: הפשרה המוצעת יוצרת יותר נזק מתועלת.

עוד לא הבנתי למה.

<הראלי מזרחי: זה יוצר להם דרישות בהרשאה שהם לא מעוניינים בהן.

<הראלי מזרחי: זה יסרבל אותם יותר.

<אלון מסר: היום המסלול הוא שיש היתר.

<אלון מסר: ביקשנו לאפשר הרשאה.

דוד ביטן: אני מציע שיהיה כתוב שחלק מהתנאי להרשאה יהיה נספח בינוי מפורט.

<אתי בנדלר: המונח "נספח בינוי מפורט" בכלל לא מופיע בחוק.

<אתי בנדלר: אתה תצטרך להגדיר מה זה.

דוד ביטן: זה משהו חדש.

<תומר רוזנר: בתכניות אתה מכניס נספח בינוי, לא בחוק.

יעקב פרי: זאת בעיה, אנחנו לא יכולים לשלוף.

<טלי ענבר: איפה מפריע שיהיה נספח בינוי - בתכניות המפורטות, או בהרשאות עצמן?

דוד ביטן: אם יש נספח בינוי מפורט, וגם מקבלים חוות דעת כתנאי להגשה, אין לי בעיה.

דוד ביטן: תיעוד של תכנית רגילה זה לא מספיק.

<טלי ענבר: אם ההרשאה תואמת את נספחי הבינוי המפורטים, זה מקובל על הוועדה?

יעקב פרי: אנחנו ממיתים את הסעיף בשלב הזה, מה שנותן לכם אפשרות של שבוע, 10 ימים לפנות עוד פעם לוועדה.

יעקב פרי: שמעתם את רוח הדברים, שמעתם שהרצונות שלנו מנסים ללכת לקראתכם.

יעקב פרי: אין לנו אפשרות ללכת על פי הנוסח שהביאה לכאן הממשלה, לכן אני ממית את זה לתקופה מוגבלת.

יעקב פרי: תבינו שאתם צריכים להביא נוסח.

תזכרו שלא מדובר באיזה שהוא מבנה קטן, מדובר בשכונה.

יעקב פרי: נבקש חידוש דיון.

יעקב פרי: תקריאו את הסעיפים שכן הגעתם לגביהם להסכמות.

<הראלי מזרחי: אנחנו מדברים על הליך ההרשאה.

<הראלי מזרחי: בתיקון ביקשנו להוציא את מהנדס הוועדה המקומית מהתהליך, להשאיר אותו רק ברמת העדכון.

דוד ביטן: איפה ההתייעצות?

<הראלי מזרחי: אמרנו שלא רק מתכנן המחוז יבדוק את ההרשאה, תבדוק אותה גם רשות הרישוי.

<הראלי מזרחי: זה אומר מתכנן המחוז ויו"ר הוועדה לתשתיות לאומיות.

<הראלי מזרחי: דבר שני, האישור ייעשה לאחר התייעצות עם מהנדס הוועדה המקומית.

<תומר רוזנר: צריך שיהיה רשות הרישוי של הוועדה לתשתיות לאומיות, לא המקומית

<יאיר זילברשטיין: צריך לקצוב את ההתייעצות בזמן, אחרת אנחנו מריעים את המצב ביחס למה שהוא היום.

יעקב פרי: מה אתה מציע?

<יאיר זילברשטיין: אנחנו מציעים שיהיה כתוב שמהנדס הוועדה המקומית יוכל לחוות דעה תוך שבועיים.

יעקב פרי: כמה זמן?

<יאיר זילברשטיין: לרשות רישוי ות"ל יש 30 יום.

<יאיר זילברשטיין: תוך 14 ימים מהנדס הוועדה המקומית יגיש חוות דעת.

<יאיר זילברשטיין: אם הוא לא מגיש, צריך להיות ברור שאפשר לקבל את ההחלטה הזאת גם בלי חוות הדעת.

<אלון מסר: אין לי בעיה עם זה.

<תומר רוזנר: כל התהליך הוא 30.

<תומר רוזנר: צריך לשמוע אותו בדרך.

יעקב פרי: נקבע 18 ימים.

<הראלי מזרחי: המהנדס יוכל להשיב תוך 18 ימים.

<הראלי מזרחי: בפסקה (3), שמתייחסת לסעיף 157ב, יש תיקון נוסף.

<הראלי מזרחי: ביקשנו שלא יידרש אישור לתחילת העבודות, רק עדכון, לכן הוספנו שיהיה עדכון תוך 30 יום.

<יאיר זילברשטיין: מדובר על ההודעה על התחלת העבודה.

<יאיר זילברשטיין: אין לנו בעיה שיהיה כתוב בחוק פרק זמן, אבל לדעתנו שבועיים זה מספיק.

<יאיר זילברשטיין: הרבה פעמים אתה לא יודע כל כך הרבה זמן מראש.

יעקב פרי: תאמין לי, אתה תהיה מאוד מרוצה שזה 30 יום.

<יאיר זילברשטיין: הבעיה היא הפוכה - קשה מאוד להגיע לתחילת עבודה.

<יאיר זילברשטיין: אם כבר הגעתי, אני רוצה להתחיל, לא לחכות חודש.

<יאיר זילברשטיין: אפשר לכתוב שבועיים.

<תומר רוזנר: צריך להוסיף את המילים: "ולמהנדס הרשות המקומית הנוגעת בדבר" אחרי המילים "הסעיף האמור".

יעקב פרי: אתם רוצים להשאיר את זה 30 ימים?

<הראלי מזרחי: זאת הייתה בקשה של חברי הכנסת.

<הראלי מזרחי: אנחנו נשמח להוריד את זה ל-15 יום.

יעקב פרי: נשאר 15 יום.

יעקב פרי: אני רוצה להצביע על סעיף 34(2) ו-(3).

יעקב פרי: בעד – פה אחד

יעקב פרי: נמנעים – אין

<אתי בנדלר: זה אושר בנוסח המעודכן.

יעקב פרי: ראובן, תגיד מה אתם רוצים בנושא של השו"בים.

<ראובן קוגן: אנחנו מבקשים לחזור למצב שבו יכולנו להקים את כלל מערכת האיתות של הרכבת באמצעות הודעה לרשויות המקומיות, באמצעות מתן התראה של שבועיים או חודש לרשות המקומית.

<ראובן קוגן: אם היא מתנגדת, צריכים לעשות איתה את התיאומים הנדרשים.

<ראובן קוגן: אנחנו רוצים להשאיר את זה, לא ללכת להליכי רישוי מורכבים כמו הרשאות.

יעקב פרי: הבנו שיש התנגדות של משרד המשפטים.

<כרמית יוליס: איך שהרכבת מציגה את הדברים, מבחינתנו זה לא תיאור המצב.

<כרמית יוליס: מתקנים בסדר גודל כזה אף פעם לא יכולים להיכנס למתקן דרך.

<כרמית יוליס: אני רוצה להביא בפניכם את מה שהחוק מכנה מתקן דרך.

<כרמית יוליס: מדובר במתקנים מאוד מאוד מינוריים, למשל עמוד תאורה, רמזור.

<תומר רוזנר: גם מתקן איתות.

<כרמית יוליס: השאלה מה זה מתקן איתות.

<כרמית יוליס: זה לא מתקן איתות בסדר גודל כזה.

<כרמית יוליס: החוק מכוון אותנו לפרשנות מאוד ברורה לגבי מה נכלל תחת מתקן דרך.

<כרמית יוליס: מתקני דרך הם מתקנים מאוד מאוד מינוריים, הם נלווים לדרך עצמה, הם נלווים למסילת הברזל.

<כרמית יוליס: מכיוון שהם מאוד מינוריים, החוק קובע שניתן להקים אותם איפה שרוצים, הם לא חייבים להיות בסימון בתכניות.

<כרמית יוליס: מקימים אותם בלי שום הליך.

<כרמית יוליס: כשאני משליכה את זה על מתקנים של 150 מטר שיכולים להיות ברצועת החוף, מול בית של אדם, בשמורות טבע, בכל מיני אזורים שמורים, אין לזה אח ורע בעולם של התכנון.

<כרמית יוליס: באנו לפה כדי להביע את ההתנגדות המאוד נחרצת לדבר הזה.

יעקב פרי: נגיד שלא אישרתם במקום מסוים, הרי מתקן השו"ב הזה יקום בכל מקרה, אחרת הרכבת לא זזה.

יעקב פרי: יכול להיות שאתם רוצים שהרכבת לא תזוז.

<אתי בנדלר: הם רוצים שיתאמו איתם.

<כרמית יוליס: הלכנו כברת דרך לכיוון הרכבת בגלל הצורך התפעולי האינהרנטי הזה.

<כרמית יוליס: יש חובה שמבני דרך יהיו מסומנים בתכנית.

<כרמית יוליס: עלתה השאלה: מה קורה בתכניות שהן מאוד ארכאיות שאולי לא לקחו בחשבון סימון מהסוג הזה.

<כרמית יוליס: הצענו שם פרשנות שנותנת יותר גמישות.

<כרמית יוליס: עדיין צריך לעבור איזה שהוא הליך מבחינה בטיחותית, הנדסית, קונסטרוקציה.

רועי פולקמן: זה לא שלוקחים שטח חדש ושמים שם מתקן איתות.

<כרמית יוליס: הרכבת, כשהיא באה ופנתה אלינו עם הטענה הזאת, באנו וסייענו לה בקריאת התכניות.

<כרמית יוליס: מה שהממשלה מביאה עכשיו לשולחן לאישור זה שכשטעונים הליך של הרשאה בתכנית שאישרה הוועדה לתשתיות לאומיות, ממילא מדלגים על השלטון המקומי.

<כרמית יוליס: זו בדיוק ההצעה שכרגע דנתם בה.

<כרמית יוליס: כבר אין סטנדינג מאוד משמעותי למהנדס הוועדה המקומית כי ההליך קורה במחוז.

<כרמית יוליס: זה המענה לקושי של הרכבת.

<כרמית יוליס: מה הם טוענים?

<כרמית יוליס: שיש קושי לתאם עם הוועדות המקומיות.

רועי פולקמן: כמה מתקנים כאלה יש?

<ראובן קוגן: יש 15 מתקנים בצפון.

<ראובן קוגן: בתכניות הות"ליות אין בעיה לאף אחד, כי התכניות הות"ליות הן עם צוות מלווה.

<ראובן קוגן: אנחנו גם ככה עושים את כל התיאומים הנדרשים.

<ראובן קוגן: הבעיה היא בעיקר במסילת החוף.

יעקב פרי: אנחנו לא יכולים לעשות חוק רק לרצועת החוף.

<ראובן קוגן: לא, זה לכל הארץ.

דוד ביטן: לא תאשרו להם?

<כרמית יוליס: חבר הכנסת ביטן, גם אם יש להם חילוקי דעות עם ועדה מקומית ספציפית, החוק נותן לזה מענה בכך שהם הולכים ליו"ר הוועדה המחוזית.

<כרמית יוליס: זה כל הסיפור.

<כרמית יוליס: אי אפשר להגיד על כל דבר שזה מעכב.

<כרמית יוליס: יש פה איזה שהוא רציונל, איזו שהיא תורה שהחוק הזה הולך לפיה.

<כרמית יוליס: לא לפרוס את הכל בגלל שהמכרז יצא לדרך, אנחנו חושבים שזה שגוי.

<כרמית יוליס: מחר חברת חשמל תבקש את זה, מחר מקורות תבקש את זה.

<ראובן קוגן: ממש לא.

<ראובן קוגן: התפעול של הרכבת שונה מהתפעול של חברת החשמל.

<ראובן קוגן: גם ההשלכות של מבנה השו"ב שונה במהות.

<ראובן קוגן: יכולתי לפצל את זה אם לא היו נדרשות ההגנות של פיקוד העורף.

<ראובן קוגן: יכולתי לעשות גנרטור בנפרד, חדר איתות בנפרד, חדר ממסרים בנפרד.

דוד ביטן: מה אם נאשר את זה כהוראת שעה?

<כרמית יוליס: זה לא פותר את הקושי.

רועי פולקמן: למה מבנה כזה גדול?

<ראובן קוגן: אתה צריך שכל המרכיבים יהיו מוגנים.

דוד ביטן: כמה זמן לוקחת הרשאה?

<ראובן קוגן: ההרשאה בחוק היא 3 חודשים.

<ראובן קוגן: בפועל זה יכול לקחת 9 חודשים, אפילו שנה, תלוי על מי נפלת.

<אורה לילנטל: שנתיים ויותר.

<כרמית יוליס: החוק קובע לוחות זמנים מאוד מאוד קצובים.

<כרמית יוליס: צריך לבדוק איפה זה נופל בדרך.

<אתי בנדלר: מה קורה עם מי שצריך לתת את ההרשאה בתוך פרק זמן מסוים אבל לא עושה?

<אתי בנדלר: מה התוצאה?

<תומר רוזנר: אם הרשות המקומית לא עומדת במועדים, רואים אותה כאילו אישרה את הבקשה.

<אתי בנדלר: זה דבר מאוד משמעותי.

<ראובן קוגן: בשביל לבוא ולשאול שאלה או לתת השגה לא צריך 3 חודשים.

דוד ביטן: זו לא רשות מקומית, זו הרשאה.

דוד ביטן: אני עוד לא ראיתי היתר שניתן על סמך זה שלא עמדו בזמנים.

<אלון מסר: בהרשאה, לא בהיתר.

דוד ביטן: אין מצב כזה.

<תומר רוזנר: כתוב בחוק שבאופן מאוד מאוד חריג.

<ראובן קוגן: אני לא הולך לעשות קוביות על כל הארץ.

<ראובן קוגן: אם אתם נותנים לי 5 שנים בשביל שאני אוכל להשלים את הפרויקט של החלפת איתות - -

דוד ביטן: למה 5 שנים?

יעקב פרי: מה אם נאשר לך לעשות שו"בים במקומות שכבר קיימים?

<ראובן קוגן: זה מה שאני צריך בהחלפת איתות.

רועי פולקמן: אתה לא צריך את הליך האישור במקומות שכבר יש, במקומות חדשים אתה כן צריך.

<כרמית יוליס: שבאותה הזדמנות יהרוס את הישנים שהוא לא צריך.

<ראובן קוגן: כשאני בונה את השו"ב החדש, אני בונה אותו בגודל המינימאלי.

יעקב פרי: הדבר שאנחנו יכולים לתת לכם זה את הבקשה שלכם לשחלוף.

יעקב פרי: תצטרכו ללכת בתהליך הרגיל של הרשאה לגבי כל מבנה חדש.

<אתי בנדלר: אני רוצה לדעת באיזה מרחק, באיזה גודל יהיה השחלוף.

<אתי בנדלר: זה יהיה מבנה אחר לגמרי?

<ראובן קוגן: הגובה הוא 4.2.

<תומר רוזנר: איפה?

<ראובן קוגן: 100 מבנים כאלה לאורך הרצועה.

<ראובן קוגן: אני מבקש גובה של 4.2 על 200 מטר לשחלוף, כל היתר בהרשאה.

<כרמית יוליס: זה המון.

<כרמית יוליס: אין לזה אח ורע בחוק התכנון והבנייה.

<כרמית יוליס: זה פשוט חריג בחריג.

<כרמית יוליס: אם מחר חברת חשמל תרצה את זה, לא יהיה מה להגיד לה.

<כרמית יוליס: גם היא משכללת ומשנה טכנולוגיות.

יעקב פרי: אנחנו רוצים לסייע למדינת ישראל לרוץ עם הנושא של התחבורה הציבורית, לכן הלכנו על פתרון ביניים.

יעקב פרי: אנחנו נבקש מרכבת ישראל לדווח לנו דיווח מדויק מה משחלפים, מה הם הגדלים, מה הורסים ומה בונים.

יעקב פרי: אנחנו נאשר 200 מטר וגובה של עד 4.2 רק למקומות קיימים שאפשר לבנות במקומם.

דוד ביטן: כהוראת שעה.

<כרמית יוליס: מיד אחרי שהם בונים הם חייבים יהיו להרוס את הישן?

יעקב פרי: כן.

<כרמית יוליס: זה טעון אישור של הוועדה?

יעקב פרי: הם באים לפה לדווח.

<אתי בנדלר: מה שאתם מציעים כאן זה לאפשר לרכבת ישראל לבנות מבנים המיועדים לשליטה ובקרה במקום מבנים קיימים, בתנאי שכל מבנה יוקם במקום מבנה קיים שייהרס, הגודל המקסימאלי יהיה עד 200 מטרים רבועים, והגובה לא יעלה על 4.2.

<אתי בנדלר: כשאנחנו מדברים על כך שזה יהיה במקום, האם הוא צריך להיות בסמוך, במרחק שלא יעלה על משהו?

<ראובן קוגן: לא צריך לכתוב את זה.

<ראובן קוגן: בסוף זה עניין פיזי.

<ראובן קוגן: אם כבר יש לי קופסא במקום אחד, הקופסא החדשה צריכה להיות באותו מקום.

<ראובן קוגן: אם אין לי מקום פיזי ואני צריך לזוז עוד קצת, אתם תאפשרו לי.

דוד ביטן: שיהיה כתוב שזה בקווי - -

<ראובן קוגן: ברצועת הרכבת.

<אתי בנדלר: אני אכתוב שזה יהיה בסמוך למבנה קיים.

דוד ביטן: תעשי את זה כהוראת שעה.

<אתי בנדלר: כל ההוראה הזאת תהיה בתוקף לשנתיים.

<אתי בנדלר: רכבת ישראל תעביר לוועדת הכלכלה מידי 6 חודשים, כאשר המועד הראשון יהיה 6 חודשים מתחילת החוק, דיווח לוועדת הכלכלה של הכנסת לגבי כל מבנה שהוקם.

<ראובן קוגן: בעוד 6 חודשים נציג את הסטטוס של הפרויקט - מה עשינו, איפה אנחנו הולכים להקים.

<לאה ורון: ראובן, אחרי שתעבירו דיווח, ישקול יושב-ראש הוועדה אם הוא רוצה לקיים דיון שבו הוא יאפשר לכם להציג את המבנים שנבנו, נהרסו וכיוצא בזה, או שהוא מסתפק בהעברת הדיווח לחברי הוועדה.

<אתי בנדלר: האם הוועדה רוצה לקבוע פרק זמן מקסימאלי להריסת מבנה לאחר השלמת מבנה חדש?

יעקב פרי: אני לא יודע להתייחס לזה.

יעקב פרי: אתה נותן לו הוראת שעה של שנתיים כדי לעשות את כל מה שהוא רוצה.

דוד ביטן: 90 יום זה מספיק לך?

<אתי בנדלר: לכל היותר 90 ימים בין השלמת הבניין המחליף עד להריסה המבנה הקיים?

יעקב פרי: אני חושב שאתם טועים, כי יכול להיות שבמקום אחד הוא יכול לעשות את זה בשבועיים, במקום אחד הוא לא יכול לעשות את זה ב-120 ימים.

<אתי בנדלר: למה?

נניח שהקבלן של החומרה פשט את הרגל.

<לאה ורון: לוועדת הכלכלה יש יחסים ארוכים עם רכבת ישראל.

<לאה ורון: היה והוועדה תראה שהם לא עומדים בהחלטה שלכם, תזכור הוועדה לרכבת ישראל את האמור.

<לאה ורון: אני חושבת שזה מספיק.

דוד ביטן: התפקיד של הוועדה הוא לא להתחיל לבדוק היתרים.

<לאה ורון: הם צריכים לדווח.

יעקב פרי: כמי שמכיר היטב את יושב-ראש הוועדה, אני בטוח שהדברים ייבדקו בצורה הוגנת ונכונה.

<אתי בנדלר: אני מציעה שבחוק נוסיף סעיף שיאמר שלאחר השלמת המבנה החדש, רכבת ישראל תהרוס את המבנה הקיים במהירות האפשרית.

יעקב פרי: אנחנו מצביעים על הסעיף הזה שיתווסף.

יעקב פרי: מי בעד?

יעקב פרי: בעד – פה אחד

יעקב פרי: נמנעים – אין

יעקב פרי: על סעיף 1, שזה הנושא של הדיפו, לא הצבענו, הוא מת עד שתחליטו שאתם רוצים להחיות אותו מחדש על ידי בקשה לדיון מחדש.